หนูมีอาการคือ ประจำเดือนหนูปกติจะมาเป็นตามเดือนปกติค่ะ ไม่มากไม่น้อยเกินไป มาสีเเดงหรือสีดำบ้างในบางเดือน เเต่เดือนที่เเล้วหนูมีอาการผิดปกติค่ะ หลังจากประจำเดือนหนูมาครบ 6-7วัน มันจะหมดไปเเบบนี้ทุกเดือนค่ะ เเต่เดือนที่เเล้วพอครบกำหนด มันมีคราบสีน้ำตาลเข้มออกมาเล็กน้อยค่ะ ติดที่กางเกงใน พอเอานิ้วเเตะดู มันเป็นเมือกๆค่ะ กลิ่นปกติ ไม่เหม็น มันไม่เหมือนเลือดเลยค่ะ เป็นติดต่อมาหลายวันเเล้วค่ะ เเต่ไม่มีอาการคันภายในอวัยวะเพศเเต่อย่างใด
สวัสดีค่ะ หากมีระยะห่างระหว่างรอบประจำเดือนอยู่ที่ 21-35 วัน และมีประจำเดือนมานาน 2-7 วัน ก็จะถือเป็นประจำเดือนที่ปกติดี และเมื่อประจำเดือนสีแดงหมดไปแล้ว อาจมีเลือดสีน้ำตาลออกมาตามหลังได้อีก 1-3 วัน ซึ่งคือเลือดประจำเดือนที่ยังค้างอยู่ในมดลูก ไม่ได้ผิดปกติอะไร แต่หากคราบสีน้ำตาลออกมานานหลายวัน อาจถือเป็นอาการเลือดออกผิดปกติจากช่องคลอด โดยเกิดจากสาเหตุ เช่น- การผลิตฮอร์โมนของรังไข่ผิดปกติ- ผลข้างเคียงจากการใช้ยาฮอร์โมนต่างๆ เช่น ยาคุมกำเนิด ยาสตรี สมุนไพร อาหารเสริมต่างๆ- มีมดลูกอักเสบ- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มีภาวะไทรอยด์ฮอร์โมนผิดปกติหากคราบสีน้ำตาล ออกมาไม่เกิน 3 วัน หรือในที่สุดแล้ว ออกมาไม่เกิน 1 สัปดาห์ และไม่มีอาการผิดปกติอื่นๆ ตามมา ก็ยังไม่ได้ถือว่าผิดปกติอะไร แต่หากออกทุกวันติดต่อกันเกินสัปดาห์ หรือมีเลือดออกมาแบบกะปริดกะปรอย ก็แนะนำควรไปพบสูติ-นรีแพทย์เพื่อตรวจหาสาเหตุและรักษาค่ะ